' L- Ewwelipat arijiet ' biħ Għandna diversi fehmiet ta' studjużi differenti dwar is-sena li matulha kienu waslu l-ewwel Patrijiet Karmelitani f'Malta. Ċertu Rokku Pirri fil- kitba tiegħu 'De Notitia Melitensie' jgħid li dawn kienu waslu f'Malta fis-sena 1200. Studjużi oħrajn jgħidu li dawk kienu waslu f'Malta bejn is-sena 1370 u sena 1378. Studjuż li huwa meqjus bħala Awtorità f'dan is- suġġett huwa Patri Mariano Ventimiglia li jgħid li l-Karmelitani kienu waslu f'Malta fis-sena 1374. Ma nstab l-ebda dokument storiku dwar dan iżda hemm biżżejjed ħjiel li dawn kienu żgur f'Malta fis- sena 1418. Kienet saret talba mill-Werrieta tan-Nobbli Margherita d'Aragona, l-Armla tan-Nobbli Ġakbu de Pellegrino lill-Provinċjal tal-Patrijiet Karmelitani ta' Sqallija biex dan jibgħat xi Patrijiet f'Malta biex jieħdu ħsieb il-bżonnijiet Spiritwali tal-Erwieħ. Din it-talba kiċnet saret skont ix-xewqa li kienet ħalliet fit-testment tagħha Margherita de Pellegrino ta' nhar il-5 ta' Ġunju tas-sena 1418 quddiem in- Nutar Antonio Azzopardi. Għal dan l-għan, l-istess Testatarja ħalliet għad- dispożizzjoni ta' xi Ordni partikolari l-Knisja tal-Lunzjata fil-limiti tar-Rabat u l-Imdina f'post magħruf bħala ta' San Anard. Din il-Knisja kienet ħadet ħsieb tibniha mill- ġdid minflok oħra li kien hemm qabel fl-istess post. Ħalliet ukoll somma flus u Xi bini ieħor sabiex din il- Komunità tkun tista' tħallas l-ispejjeż tal-bżonnijiet tal- istess Knisja. Maż-żmien saru Xi tibdiliet fl-għamla tal-Knisja u jidher li kien hemm żmien meta din saritilha faċċata ġdida u zuntier quddiemha. Il-Knisja kienet waħda sempliċi b'altar wieħed tal-ġebel bi statwa tal-ġebel ta' San Anard fuq l-iskanell u kwadru antik tal-Madonna tal-Karmnu. Kienu l-werrieta stess tan-Nobbli Margherita Pellegrino li għażlu lill-Patrijiet Karmelitani għaliex kien hemm uħud minnhom li kienu midħla tagħhom fi Sqallija. Il-Patrijiet aċċettaw mill-ewwel din l-istedina u wara ftit taż-żmien waslu f'Malta l-ewwel Patrijiet Karmelitani. Ma għaddiex wisq żmien biex biswit din il-Knisja tal-Lunzjata ġie mibni Kunvent żgħir li kien lest fis-sena 1418. In-numru ta' Patrijiet beda jiżdied u dan il- Kunvent ġie mkabbar fis-sena 1546. Kienu bosta dawk in-nies li kienu jmorru jżuru din il-Knisja, fosthom kien hemm ukoll il-Gran Mastru L'Isle Adam li fis-Sagristija tal-Knisja kienet tqiegħdet irħama li tfakkru bħala benefattur tal-Knisja. In-Nobbli Katerina Sillato li kienet devota kbira tal-Madonna tal-Karmnu fit-Testment tagħha kienet ħalliet il-ġid kollu tagħha lil din il-Knisja tal- Lunzjata mmexxija mill-Patrijiet Karmelitani. Maż-żmien din l-Ordni tal-Patrijiet Karmelitani ħadmet biex tiftaħ aktar Knejjes u Kunventi fil- gżira, bl-ewwel tnejn wara dan il-Kunvent tar-Rabat ikunu dawk tal-Belt u tal-Birgu. Kunventi oħrajn inbnew fil-Lokalitajiet oħrajn matul iż-żmien, fosthom dak tal-Fgura fejn il- Patrijiet imexxu din il-Parroċċa ddedikata lill- Madonna tal-Karmnu. Il-Festa t-tajba lil kulħadd. OL- Għaqda Mużikali u Soċjali Madonna tal-Karmnu Josta 2013